
అనాది కాలం నుంచి సామాజిక సేవలో నాయీ బ్రాహ్మణుల పాత్ర విశిష్టమైనది. దేశంలో, తెలంగాణలో నాయీ బ్రాహ్మణుల స్థితిగతులను గుర్తించని వారుండరు. ప్రతి కుల వృత్తిదారునికి ఒక వృత్తి ఉంటే నాయీ బ్రాహ్మణులకు ఐదు వృత్తులున్నాయి. 1. క్షౌర వృత్తి, 2. మంత్రసాని, 3. వాయిద్యం 4. వైద్యం, 5. దివిటీ. మంగలి లేక మోక్షం లేదంటారు. అలాగే, సమాజాభివృద్ధి లేదు. నిజాం కాలంలో వెట్టిచాకిరి చేస్తూ, వీరు అనేక విధాల బాధలు అనుభవించారు. ఇనాం భూమి పొందినా అది నేడు కన్పించకుండా పోయింది. ఇక విద్యలో నాయీ బ్రాహ్మణుల స్థితి అగమ్య గోచరం. తెలంగాణ జిల్లాల్లో నేటి వరకు ఒక్క ప్రొఫెసర్ మాత్రమే ఉన్నారంటే అందరూ ఆలోచించవలసిన విషయం. సుమారు ఐదు లక్షలు జనాభా గల వారిలో ఒక్క ఎమ్మెల్యే, ఎమ్మెల్సీ, ఎంపీ, జిల్లా పరిషత్ చైర్మన్, కార్పొరేషన్ చైర్మన్ వంటి పదవులు లేవు. ఏ పార్టీ ఇవ్వలేదు. బంగారు తెలంగాణలోనైనా అధికారపార్టీ అర్హులైన వారికి నామినేటెడ్ పదవులు ఇవ్వాలని కోరుతున్నాను.- ఆచార్య ఎం. బాగయ్య

anaadi kaalam nunchi saamaajika sevalo naayee brahmanula paatra vishishtamainadi. desamlo, telamgaanalo naayee brahmanula sthitigatulanu gurtinchani vaarundaru. prati kula vruttidaaruniki oka vrutti unte naayee braahmanulaku aidu vruttulunnaayi. 1. kshoura vrutti, 2. mantrasaani, 3. vaayidyam 4. vaidyam, 5. divitii. mangali leka moksham ledantaru. alaage, samaajaabhivruddhi ledu. nijam kaalamlo vettichaakiri chestu, veeru aneka vidhaala baadhalu anubhavinchaaru. inaam bhoomi pondina adhi nedu kanpinchakunda poyindi. ika vidyalo naayee brahmanula sthiti agamya gocharam. telamgaana jillaallo neti varaku okka professor matrame unnarante andaruu aalochinchavalasina vishayam. sumaru aidu lakshalu janabha gala vaarilo okka emmelye, emmelsy, empy, jilla parishat chairman, carporation chairman vanti padavulu levu. e party ivvaledu. bangaaru telangaanaloonainaa adhikaraparti arhulaina vaariki naminated padavulu ivvaalani korutunnanu.- aachaarya em. bagayya